অতএব ওই দেবজননী অদিতিকে অত্যন্ত প্রাচীনই বলতে হবে। দেবীপ্রসাদের পর্যবেক্ষণ অনুযায়ী (ভারতীয় দর্শন, পৃষ্ঠা-৬৭), ‘হয়তো খুব সুপ্রাচীন কালে– অর্থাৎ ঋগ্বেদের প্রাচীনতর অংশ রচিত হবারও আগে, প্রাচীনতম কবিদের সুদূর স্মৃতিতে– এই আদি-জননীর কথা স্বতন্ত্র ও স্বাধীন গৌরবে প্রতিষ্ঠিত ছিলো। কিন্তু লক্ষণীয় বিষয় হলো, ঋগ্বেদের রচনাকালেই তা অস্পষ্ট হয়ে গিয়েছে। কেননা, বৈদিক কবিদের একান্ত পুরুষ-প্রধান ধ্যানলোকে এই আদি-জননীর গৌরব বহুলাংশেই ক্ষুণ্ন ও খর্ব হয়েছে। তাই আদিত্যদের কথা বাদ দিয়ে তাঁর স্বতন্ত্র উল্লেখ একান্তই দুর্লভ। শুধু তাই নয়, ঋগ্বেদের বর্ণনা অনুসারে দেবী অদিতি বারবার ইন্দ্রের স্তুতিতে নিযুক্ত।’ যেমন–